tr de ceb cy fr cy en cy ckb cy it cy en en en cy tr cy ja tr tr wa cy cy es cy en da cy en cy es cy cy de de cy
Mae Tîm Creadigol a Thîm Technegol
Theatr Felinfach ar gael i gydweithio â grwpiau, ysgolion a sefydliadau eraill
i ddarparu sesiynau achlysurol, arwain prosiectau celfyddydol, cymunedol a rhoi
cyngor ar wahanol elfennau o brosiectau.
Cysylltwch â Dwynwen Lloyd Llywelyn am wybodaeth pellach.
Yn ystod 2014 bu Theatr Felinfach yn gweithio yn Ysgol y Gader, Dolgellau ar brosiect oedd yn dehongli hanes y Crynwyr yn yr ardal. Cylch y Canolbarth oedd yn gyfrifol am y prosiect a ariannwyd gan Cronfa Treftadaeth y Loteri, a chomisiynwyd Theatr Felinfach a’r awdur Sian Melangell Dafydd i weithio gyda disgyblion o’r ysgol yn creu barddoniaeth a chyflwyniad dramatig o’r hanes.
Yn ystod gwanwyn 2015, roedd CFFI Mydroilyn yn dathlu ei ben-blwydd yn 60 oed, a dymuniad y clwb oedd creu sioe lwyfan i ddathlu’r achlysur.  Eu dymuniad oedd creu sioe wreiddiol fyddai’n rhoi llwyfan i dalentau presennol y clwb yn ogystal â rhoi cyfle i gyn-aelodau a ffrindiau’r clwb i gymryd rhan.  Cafodd y syniad a’r sgript ei ddatblygu gan yr aelodau, dan arweiniad Theatr Felinfach a pherfformiwyd “Razzmatazz” gan gast o dros 60 i gynulleidfa o 300.
Hawlfraint : Theatr Felinfach 2015